Nintendo andis eile  ilmarahvale ametlikult teada, et juba üsna staažikale DS-ile ja selle derivaatidele tuleb see aasta järg seadme näol, mis kannab nime 3DS. Palju ei ole hetkel selle kohta teada, kuid kindel on hetkel niipalju, et seade toetab tagurpidi ühilduvana kõiki DS-i ja DSi mänge ning sisaldab tehnoloogiat, mis kuvab kolmemõõtmelist pilti ilma lisavahenditeta nagu prillid ja muu selline. Lisaks andis Mario koda teada, et juba loetud kuude jooksul E3-l peaks seda seadet saama näha ja oma käega proovida ning tutvuda  saab ka esimeste sellele mõeldud mängudega.